
మరపురాని హిందీ చిత్రం ‘ఆమ్రపాలి’ని అందించిన వెటరన్ డైరెక్టర్ లేఖ్ టాండన్ (88) అనారోగ్యంతో ఆదివారం సాయంత్రం మృతి చెందారు. ఆరు నెలలుగా తీవ్ర అస్వస్థతతో మంచంపైనే ఉన్న ఆయన, ముంబైలోని పోవైలో ఉన్న తన స్వగృహంలో కుటుంబ సభ్యుల మధ్యే చివరి శ్వాస విడిచారు. సోమవారం ఆయన అంత్యక్రియలు జరిగాయి. 1929లో లాహోర్లో జన్మించిన టాండన్ పలువురు హిందీ అగ్ర తారలు.. షమ్మీ కపూర్ (‘ప్రొఫెసర్’- 1962, ‘ప్రిన్స్’-1969), రాజేంద్ర కుమార్ (ఝుక్ గయా ఆస్మాన్-1968), శశి కపూర్, హేమమాలిని, షబానా అజ్మీ, రేఖ, రాజేశ్ ఖన్నా తదితరులను డైరెక్ట్ చేశారు. షమ్మీతో  సునీల్దత్, వైజయంతీమాల జంటగా ఆయన రూపొందించిన ‘ఆమ్రపాలి’ (1966) చిత్రం 39వ అకాడమీ అవార్డుల (ఆస్కార్)లో ఉత్తమ విదేశీ భాషా చిత్రం విభాగానికి భారత అధికారిక ఎంట్రీగా ఎంపికైంది. ‘దుల్హన్ వహీ జో పియా మాన్ భాయే’ చిత్రానికి ఉత్తమ స్ర్కీన్ప్లే రచయితగా ఫిల్మ్ఫేర్ను అందుకున్నారు. 1988లో ‘దిల్ దరియా’ అనే సీరియల్తో టెలివిజన్ రంగంలోనూ అడుగుపెట్టిన టాండన్.. దానితో షారుక్ఖాన్ను పరిచయం చేయడం విశేషం. అలా ఆ సీరియల్తో నటనా రంగంలోకి అడుగుపెట్టిన షారుక్ ఆ తర్వాత హిందీ సినిమా అగ్రనటుడిగా ఎదగడం ఒక చరిత్ర. షారుక్తో ‘దూస్రా కేవల్’ అనే మరో సీరియల్నూ చేశారు టాండన్. అనంతర కాలంలో ‘స్వదేశ్’, ‘పహేలి’, ‘చెన్నై ఎక్స్ప్రెస్’ చిత్రాలలో ఆయనను నటునిగా చూపించి, గురుభక్తిని చాటుకున్నాడు షారుక్. ‘స్వదేశ్’, ‘పహేలి’ చిత్రాలకు పారితోషికం తీసుకోలేదు టాండన్. అయితే ‘చెన్నై ఎక్స్ప్రెస్’ చిత్రానికి నిర్మాతగా కూడా అయిన షారుక్.. ఒక చిన్న పాత్ర చేసిన గురువుకు రూ. 11 లక్షలు పారితోషికంగా అందజేశాడు!

marapurani hindi chitram ‘aamrapali’ni andinchina veteran director lekh tandan (88) anaarogyamtho aadivaaram saayantram mruti chendaaru. aaru nelalugaa teevra aswasthathatho manchampaine unna aayana, mumbailooni povailo unna tana swagruhamlo kutumba sabhyula madhye chivari shwasa vidichaaru. somavaram aayana antyakriyalu jarigai. 1929loo lahorlo janminchina tandan paluvuru hindi agra taaralu.. shammi kapur (‘professor’- 1962, ‘prins’-1969), rajendra kumar (jhuk gaya asman-1968), sashi kapur, hemamalini, shabana ajmi, rekha, rajesh khanna taditarulanu direct chesaru. shammeetho  sunildat, vaijayantiimaala jantagaa aayana roopondinchina ‘aamrapali’ (1966) chitram 39va akadami avaardula (ascar)loo uttama videshee bhasha chitram vibhaagaaniki bhaarata adhikaarika entriigaa empikaindi. ‘dulhan vahee joo pia man bhaaye’ chitraaniki uttama srcheenple rachayitagaa filmfarnu andukunnaru. 1988loo ‘dil daria’ ane seeriyaltho television rangamloonuu adugupettina tandan.. daanitho shaarukkhaannu parichayam cheyadam visesham. alaa aa seeriyaltho natana rangamloki adugupettina sharuk aa tarvaata hindi sinima agranatudigaa edagadam oka charitra. sharukto ‘dusra keval’ ane maro seeriyalnuu chesaru tandan. anantara kaalamlo ‘swadesh’, ‘paheli’, ‘chennai express’ chitraalalo aayananu natunigaa chuupinchi, gurubhaktini chaatukunnaadu sharuk. ‘swadesh’, ‘paheli’ chitraalaku paaritoshikam teesukoledu tandan. ayithe ‘chennai express’ chitraaniki nirmaatagaa kuudaa ayina sharuk.. oka chinna paatra chesina guruvuku roo. 11 lakshalu paaritoshikamgaa andajesadu!